**РЕПУБЛИКА СРБИЈА**

**ОПШТИНА ЖИТОРАЂА**

**ОПШТИНСКА УПРАВА**

**Број: 400-496/2022-01**

**Дана, 25.03.2022.године**

**Житорађа**

На основу члана 12.и члана 116.Статута општине Житорађа („Службени лист града Ниша“ број:27/2019 и 130/21), Општинска управа општине Житорађа сачинила је:

**ИЗВЕШТАЈ О СПРОВОЂЕЊУ ЈАВНЕ РАСПРАВЕ ПОВОДОМ ПРВЕ ИЗМЕНЕ И ДОПУНЕ ОДЛУКЕ О БУЏЕТУ ОПШТИНЕ ЖИТОРАЂА ЗА 2022.годину**

Општинско веће општине Житорађа је на седници одржаној 10.03.2022.године, усвојило предлог Одлуке о првој измени и допуни Одлуке о буџету општине Житорађа за 2022.годину. Истовремено са усвајањем предлога Одлуке, покренут је и поступак јавне расправе.

Јавна расправа поводом усвајања предлога Одлуке о првој измени и допуни одлуке о буџету општине Житорађа за 2022.годину, трајала је од 10.03.2022. до 24.03.2022.године

Састанак седнице округлог стола отворен је дана 21.03.2022.године , са почетком у 11 сати, у великој сали Скупштине општине Житорађа.

Позив за јавну расправу се расписује, а иста се одржава, како би се упознали заинтересовани грађани, физичка лица, правна лица, јавна предузећа, установе и организације чији је оснивач општина Житорађа и други заинтересовани субјекти са разлозима измене и допуне одлуке о буџету општине Житорађа за 2022.годину, као и да би дали евентуалне предлоге за унапређење текста саме Одлуке.

Састанку су присуствовали Заменик председника општине за економска питања, Томислав Коцић, секретар Скупштине општине Житорађа, Марјана Стевановић, као и запослени у локалној самоуправи: Наташа Младеновић, Наташа Миленковић, Драган Величковић, Милан Станковић, Сања Ђорић и Александра Глигоријевић.

Упериоду трајања јавне расправе, грађани су могли да достављају предлоге, сугестије и коментаре у писаном облику на e-mail:opstina.zitoradja@gmail.com (са назнаком јавна расправа о првој измени и допуни Одлуке о буџету), или на адресу, Општина Житорађа, Топлички Хероји 53.

На отвореном састанку, Секретар Скупштине је изнела разлоге због којих се приступа првој измени и допуни Одлуке о буџету општине Житорађа, а то је између осталог чињеница да се Предлог Одлуке о буџету израђује пре краја буџетске године, и не могу се са сигурношћу предвидети средства која неће бити утрошена. Такође и учешће општине у финансирању пројеката од стране Министарства рударства и енергетике, Министарства за заштиту животне средине, затим, обезбеђење средстава за друге намене које нису садржане у одлуци о буџету, условиле су неопходност у приступању измени Одлуке о Буџету, и то у делу прихода, тако да су укупни приходи повећани на износ од 547.302.670,00 динара, на колико су планирана и укупна средства за расходе и издатке.

На самој седници предлог за унапређење текста предлга одлуке о првој измени и допуни одлуке о буџету, дала је Наташа Младеновић, запослена у локалној самоуорави општине Житорађа. Њен предлог се састоју повећању позиције 115 са 2.000.000,00 на 3.000.000, 00динара, а све у циљу реализације пројекта и мера енергетске санације стамбених зграда и породићних кућа и станова.

Други предлог даје Милан Станковић, запослен у јединици локалне самоуправе општине Житорађа, а предлог се састоји у повећању позиције 40 за додатних 100.000,00 динара, а за намене набавке софтвера за управљање системом заштите и спасавања за потребе ефикасног функционисања штаба за ванредне ситуације.

Такође, Милан Станковић износи још један предлог, а то је да се у буџету формира нова позиција са износом од 700.000,00 динара, а у циљу набавке опреме за јединицу цивилне заштите и одела за чланове штаба за ванредне ситуације.

У оквиру трајања петнаестодневне јавне расправе, било је и других предлога од стране заинтересованих грађана и других физичких и правних лица.

Орган Управе дао је предлог да се повећају средства за набавку опреме за додатних 300.000,00 динара.

Такође још један предлог органа управе је да се повећају средства за израду и одржавање софтвера и одржавање рачунарске опреме за додатних 500.000,00 динара.

Јавно Предузеће за изградњу Житорађа, дало је предлог да издвоје средства за текуће поправке и одржавање улица за 1.000.000,00 динара, као и да се формира нова позиција у буџету за пројекат мобилијара (дечијих играчака), у висини од 700.000,00 динара.

Туристичка организација општине Житорађа, дала је предлог да се образује нова позиција у буџету, а везано за пројекат за процену ризика од катастрофа и плана заштите и спасавања, у износу од 300.000, 00 динара.

Других предлога и сугестија није било у оквиру трајања петнаестодневне јавне расправе, а везано за предлог Одлуке о првој измени и допуни Одлуке о буџету оптине Житорађа за 2022.годину.

Коначна верзија Предлога Одлуке о Првој измени и допуни Одлуке о буџету општине Житорађа, достављена је Општинском већу општине Житорађа на утврђивање и биће усвојена на 17.седници Скупштине општине Житорађа која ће се одржати дана 30.марта 2022.године.

Одељење за општу управу